CELEX: 32018R1214
Language: sk
Date: 2018-08-29 00:00:00
Title: Vykonávacie nariadenie Komisie (EÚ) 2018/1214 z 29. augusta 2018, ktorým sa do registra chránených označení pôvodu a chránených zemepisných označení zapisuje názov „Morcilla de Burgos“ (CHZO)

5.9.2018   
               
               
                  SK
               
               
                  Úradný vestník Európskej únie
               
               
                  L 224/3
               
            
         VYKONÁVACIE NARIADENIE KOMISIE (EÚ) 2018/1214
         z 29. augusta 2018,
         ktorým sa do registra chránených označení pôvodu a chránených zemepisných označení zapisuje názov „Morcilla de Burgos“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:
         
                     (1)
                  
                  
                     Žiadosť Španielska o zápis názvu „Morcilla de Burgos“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).
                  
               
                     (2)
                  
                  
                     Komisia dostala dve oznámenia o námietke, za ktorými nasledovali dve odôvodnené námietky podľa článku 51 ods. 1 a 2 nariadenia (EÚ) č. 1151/2012 od p. Iñakiho Libana, Kolín (Nemecko), ap. Diega Garciu zastupujúceho spoločnosť Hydroplus, Chatou (Francúzsko), ktoré vyhlásila za neprípustné. Podľa článku 51 uvedeného nariadenia fyzické alebo právnické osoby, ktoré majú oprávnený záujem a majú sídlo alebo bydlisko v inom členskom štáte ako v tom, z ktorého bola žiadosť podaná, nemajú právo podať oznámenie o námietke priamo Komisii.
                  
               
                     (3)
                  
                  
                     Názov „Morcilla de Burgos“ (CHZO) by sa mal zapísať do registra,
                  
               PRIJALA TOTO NARIADENIE:
         
            Článok 1
            Názov „Morcilla de Burgos“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.2 Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. augusta 2018
            
               
                  Za Komisiu
               
               
                  v mene predsedu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 343, 14.12.2012, s. 1.
         
            (2)  Ú. v. EÚ C 455, 6.12.2016, s. 7.
         
            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).